  Майя Бывальцева 26-тӥ толсурлы Удмуртиын коронавирус инфекциен черлан 217 выль учыръёсты пусйизы. Со сярысь элькунысь оперативной штаб ивортӥз. Выль черламъёс пӧлын Ижкарын 99 улӥсьёс, Сарапулын – 17, Ува ёросын – 13, Глазкарын, Воткаын, Шаркан ёросын – 11, Эгра, Каркулино ёросъёсын – 8, Сьӧлта ёросын – 7, Яр, Дэри, Вотка ёросъёсын – 6, Пичи Пурга ёросын – 4, Камбарка ёросын – 3, Сюмси, Глаз ёросъёсын – 2, Балезино, Кез, Сарапул ёросъёсын – 1. 205 адями висёнэз вормиз Туннэ нуналлы Удмуртиын выль коронавирус инфекциен черлан 18 сюрс 763 учыр лабораториосын зэматэмын. 14 сюрс 968 адями йӧназ, 294 мурт кулӥз. Та дыре 185 висисьёслэн тазалыксы секыт лыдъяське. Элькунын выль коронавиурс инфекцилы 726 сюрс 82 эскеронъёс ортчытӥзы, берло нуналскын – 3 сюрс 100. Тодэ вайытом, нунал азьвыл 215 выль черламъёсты пусйизы вал. Тегъёс: Тазалык Ижкар висён Удмуртия коронавирус  